คอร์สลัด พิสูจน์เลิฟ

คอร์สลัด พิสูจน์เลิฟ () เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย เดอะ วัน เอ็นเตอร์ไพรส์ และ วันเดอร์รามา อำนวยการผลิตโดย ถกลเกียรติ วีรวรรณ, นิพนธ์ ผิวเณร บทโทรทัศน์โดย ตอพงศ์ กุลอ่อน กำกับการแสดงโดย อิทธิศักดิ์ เอื้อสุนทรวัฒนา ออกอากาศทางช่องวัน 31 ระหว่างวันที่ 8 สิงหาคม พ.ศ. 2560 – 26 กันยายน พ.ศ. 2560 ทุกวันอังคาร เวลา 22.00 - 23.00 น. หลังจบซีรีส์ เสน่หา Diary ตอน แสบเสน่หา และละคร เธอคือพรหมลิขิต

การผลิตรายการและการออกอากาศ
Yes, I do คอร์สลัด พิสูจน์เลิฟ เป็นละครโทรทัศน์ประเภทซีรีส์โครงการพิเศษ โดย เดอะ วัน เอ็นเตอร์ไพรส์ ได้จับมือร่วมกับ ฟอร์ด ประเทศไทย ในการผลิตละครชุดเรื่องนี้ขึ้น โดยได้ นิว อิทธิศักดิ์ เอื้อสุนทรวัฒนา ผู้กำกับหน้าใหม่ไฟแรงที่เคยฝากผลงานภาพยนตร์ มิสเตอร์เฮิร์ท มือวางอันดับเจ็บ ไว้ก่อนหน้ามารับเป็นผู้กำกับซีรีส์เรื่องนี้ และเรื่องนี้ยังถือเป็นผลงานการแสดงละครยาวครั้งแรกของ เผ่าเพชร เจริญสุข และ อลิสา ขุนแขวง รวมถึงยังเป็นการพลิกบทบาทครั้งสำคัญของ วิลลี่ แมคอินทอช ที่เปลี่ยนจากบทดราม่าเป็นคอเมดี้เต็มตัว ละครเรื่องนี้มีกำหนดออกอากาศตอนแรกในวันที่ 8 สิงหาคม พ.ศ. 2560 เวลา 22.00 น. แทนรายการนั่งติดผี The Shock on TV

 รายชื่อนักแสดง 
 ตัวละครหลัก 
 เผ่าเพชร เจริญสุข (กัส/ช่า จาก ไดอารีตุ๊ดซีส์ เดอะซีรีส์) รับบท จิม
 อาจารย์พิเศษสอนถ่ายภาพ มีความฝันที่อยากจะเป็นช่างภาพมืออาชีพ แต่ไม่เคยคิดถึงเรื่องที่จะแต่งงานเลยแม้แต่นิดเดียว
 อลิสา ขุนแขวง (มะปราง จาก เสือ ชะนี เก้ง) รับบท เคท
 แฟนสาวของ "จิม" ผู้ที่กังวลว่าอายุจะเข้าเลขสามและกลัวจะถูกทิ้งให้อยู่บนคาน เป็นผู้ที่ยื่นคำขาดกับจิมว่าจะต้องแต่งงานกับตนภายในสิ้นปีนี้
 วิลลี่ แมคอินทอช รับบท ดร.จอห์น สว่างบุญ ณ อยุธยา
 กูรูผู้เชี่ยวชาญด้านความสัมพันธ์ เป็นคนที่คิดคอร์สสำหรับคู่รักที่มีความคิดที่จะแต่งงาน และเป็นผู้แนะนำคอร์สสำหรับคู่รักให้จิมและเคทลองทดสอบ

 ตัวละครรอง 
 ณภัสนันท์ สิรินดาศุภสิริ รับบท เจนนี่
 1 ในเพื่อนสาวคนสนิทของเคทกับมุก
 ศุภนารี สุทธวิจิตรวงษ์ รับบท วาววา
 ผู้ช่วยครูฝึกสอนคนใหม่ของอาจารย์ศักดา
 สุทธาทิพย์ วุฒิชัยประดิษฐ์ รับบท มุก
 1 ในเพื่อนสาวคนสนิทของเคทกับเจนนี่
 ณัฐชัย สิรินันทโชติ รับบท แบงค์
 แฟนหนุ่มของมุก
 จิราวัฒน์ วชิรศรัณย์ภัทร รับบท พ่อของเคท
 พ่อของเคท เคยรับราชการเป็นทหารมาก่อนและเป็นครูฝึกหน่วยรบพิเศษ พ่อของเคทมีอุปนิสัยที่ดุและก็หวงลูกสาวคนเดียวของเขามาก
 นวพร สุปิงคลัด รับบท แม่ของเคท
 ทวีศักดิ์ เพ็ชรปราณีนุกูล รับบท เม้ง
 มติ วิพัฒนบวรวงศ์ รับบท หมี
 เพื่อนของจิมสมัยเรียนมหาวิทยาลัยและวัยทำงานเป็นอาจารย์
 อานุภาพ สุริยะธง รับบท โบ๊ท
 เพื่อนของจิมสมัยเรียนมหาวิทยาลัย

 นักแสดงรับเชิญ 
 สุพล พัวศิริรักษ์ รับบท บอล แฟนเก่าของเคท
 นิภาวรรณ ทวีพรสวรรค์ รับบท 
 ภาสินี เอกพิพัฒนา รับบท เรยา
 รับบท อาเล็ก (สามีของเรยา)
 ธัญญารักษ์ สมบูรณ์ รับบทเป็น ผี
 สหภูมิ โตตรึงทรัพย์ รับบทเป็น เฮียร้านข้าวต้มเฮียกุ๊ย
 รับบท อาจารย์ศักดา
 รับบท โบว์ แฟนเก่าของจิม

 เพลงประกอบละคร 
 เพลง คำตอบที่ใช่คือเธอ''' (เพลงเปิดเรื่อง-เพลงปิดเรื่อง) - ขับร้องโดย : ฮั่น อิสริยะ ภัทรมานพ - เนื้อร้อง/ทำนอง/เรียบเรียง : พิชิต บัณฑิตเลิศรักษ์

 แหล่งข้อมูลอื่น 

 เรื่องย่อ Yes, I do คอร์สลัด พิสูจน์เลิฟ (Manager Online) 

หมวดหมู่:ละครโทรทัศน์ไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่องวัน 31
หมวดหมู่:เดอะ วัน เอ็นเตอร์ไพรส์